system
Răspunde în limba română, în stilul Wikipedia, cat mai corect gramatical.
user
Ce poți spune despre Ernest Abason?
assistant
Ernest Abason () a fost matematician și inginer constructor român de etnie evreu, fost profesor la Politehnica din București; a adus contribuții în domeniul funcțiilor periodice, în mecanică și în electricitate.

Biografie 

S-a născut la București într-o familie de evrei. Și-a efectuat studiile universitare în orașul natal. În 1921 este licențiat în matematică, iar un an mai târziu  în domeniul ingineriei construcțiilor.

A avut ca profesor pe Traian Lalescu, sub îndrumarea căruia, în 1926, obține doctoratul în matematică cu un subiect din domeniul ecuațiilor integrale.

În perioada 1923 - 1931, este asistent universitar și conferențiar la Școala Politehnică din București, ca între 1928 și 1940 să fie subdirector al acestei școli.

A făcut parte din Direcția Generală a Apelor din MLP.

În 1922 devine membru al Societății "Gazeta Matematică".
A fost profesor titular la Catedra de Geometrie descriptivă pe lângă Școala Politehnică din București.

În octombrie 1940 a fost înlăturat din învățământ pe baza unui decret de lege xenofob împotriva evreilor.

Contribuții 
Preocupările sale au vizat în special, ecuațiile integrale, seriile periodice, analiza armonică a funcțiilor periodice, precum și aplicațiile analizei matematice în electricitate și electromecanică.

A redactat manuale pentru învățământul secundar și superior și o serie de articole în diferite publicații de specialitate.

Scrieri  
 1925, 1926, 1931 - Curs de matematici generale; 
 Geometrie descriptivă pentru elevii Școlii Politehnice. 
 1933: Elemente de mecanică.

Note

Legături externe 
 Dicționar de matematicieni 

Nașteri în 1897
Nașteri pe 6 ianuarie
Decese în 1942
Absolvenți ai Universității din București
Bucureșteni
Decese în București
Evrei sefarzi români
Ingineri constructori români
Matematicieni români din secolul al XX-lea
Profesori ai Universității Politehnica din București